Diari Oficial de la Generalitat Valenciana


Sumari del DOGV 5329, del 22-08-2006 (2006/9028)

RESOLUCIÓ de 26 de juny de 2006, del Servici Territorial d'Energia, per la qual s'atorga a Gas Natural Cegas, SA, l'autorització administrativa i aprovació del projecte d'execució per a la construcció de la xarxa de distribució de gas natural en el terme municipal de Càlig, en la província de Castelló (CBREDE/2005/30/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5329

Data del DOGV
:   22-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/9028


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 26 de juny de 2006, del Servici Territorial d'Energia, per la qual s'atorga a Gas Natural Cegas, SA, l'autorització administrativa i aprovació del projecte d'execució per a la construcció de la xarxa de distribució de gas natural en el terme municipal de Càlig, en la província de Castelló (CBREDE/2005/30/12). [2006/9028]  
Vista la sol·licitud presentada per Gas Natural Cegas, SA, amb data 29 de desembre de 2005, en el Servici Territorial d'Energia de Castelló de la Conselleria d'Infraestructures i Transport, junt amb projecte de xarxa de distribució de gas natural en el municipi de Càlig, firmat per l'enginyera industrial, Sra. Ana Frasquet Sánchez, visat pel Col·legi d'Enginyers Industrials de València amb data 27 de desembre de 2005, i l'addenda al projecte, presentada el 23 de febrer de 2006, firmada per l'enginyer industrial, Sr. Joaquín Costa Moreno, i visada pel Col·legi d'Enginyers Industrials de València amb data 16 de febrer de 2006, perquè li siga atorgada l'autorització administrativa i aprovació del projecte d'execució, per a la distribució de gas natural en el municipi de Càlig, província de Castelló, amb destinació als mercats domèstic, comercial i industrial.  
Vist que va ser realitzada la informació pública, que fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998).  
Vist que, amb la data que és dictada la present resolució, consten justificadament acreditats davant del Servici Territorial d'Energia per part de Gas Natural Cegas, SA, les dades referides als aspectes següents:  
. La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
. Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
. Identificació dels límits i de les distàncies existents de la zona objecte del dit pla, limitada l'expansió a sòl classificat com a urbà o urbanitzable amb projecte d'urbanització aprovat.  
. Punts de connexió de la infraestructura de gas, el seu emplaçament geogràfic, titular i característiques que ho definixen.   
Vist que Gas Natural Cegas, SA, reunix els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés els informes tècnics emesos pel Servici Territorial d'Energia de Castelló de la Conselleria d'Infraestructures i Transport, sobre la sol·licitud presentada de l'autorització administrativa i aprovació del projecte d'execució per a la construcció de la xarxa de distribució de gas natural en el terme municipal de Càlig.  
Vist que per aplicació de l'article 55, punt 1, apartat b) de la citada Llei 34/1998, de 7 d'octubre, les instal·lacions de distribució de gas natural requerixen l'autorització administrativa prèvia.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, la importància, la qualitat i les condicions tècniques, en virtut del que s'ha establit anteriorment, i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 16 del Decret 118/2004 d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Este Servici Territorial d'Energia resol:  
Atorgar l'autorització administrativa i aprovació del projecte d'execució per a la construcció de la xarxa de distribució de gas natural en la localitat de Càlig en la província de Castelló, les característiques principals de la qual són:  
. Subjecte: Gas Natural Cegas, SA.  
. Tipus de gas: gas natural.  
. Punt de connexió: punt d'entrega acordat amb Gas Natural SDG, SA, en la parcel·la situada al començament del carrer del Barranc, segons el pla 232-HU 3.1 Rev. 00 de l'addenda presentada el 23 de febrer de 2006.  
. Zona geogràfica: zona urbana del municipi de Càlig (Castelló), delimitada segons el pla del projecte, número 414. PT 1.1 Rev. 00 del projecte d'execució.   
. Planificació d'execució de les instal·lacions:   
. Infraestructura bàsica: armari de regulació i mesura MPB/MPA i un cabal de 1.500 Nm³/h i 644 m de tub de polietilé de 200 mm de diàmetre i 979 m de 160 mm, que s'ha de construir durant el primer any.  
. Xarxa secundària: 743 m de tub de polietilé de 110 mm de diàmetre i 328 m de 90 mm, que s'ha de construir en anys posteriors, després de la materialització de la infraestructura bàsica.  
. Pressupost de projecte presentat: 116.796,42 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El titular d'esta constituirà en el termini d'un mes, a partir de la data de la notificació de la present resolució, una garantia per valor de 2.335,93 euros, import del dos per cent del pressupost de la instal·lació que figura en l'expedient de sol·licitud, que s'haurà de presentar en el Servici Territorial d'Energia de Castelló, per a garantir el compliment de les seues obligacions, segons el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de Castelló de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de Castelló atorgue l'autorització d'explotació de les instal·lacions a què es referix la present resolució.  
Segona. Gas Natural Cegas, SA, complirà amb les obligacions que estrictament s'assenyalen en l'article 74, Obligacions dels distribuïdors de gas natural, i en el punt 1 de l'article 83, Obligacions i drets dels distribuïdors i comercialitzadors en relació amb el subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
Sisena. Les instal·lacions que s'han d'establir es faran d'acord amb el projecte tècnic d'execució presentat en el Servici Territorial d'Energia de Castelló i hauran de complir el Reglament de Xarxes i Connexions de Combustibles Gasosos, aprovat per l'Orde de 18 de novembre de 1974 (BOE de 6 desembre 1974) i modificat per l'Orde de 26 d'octubre de 1983 (BOE de 8.11.83) i la seua correcció d'errors (BOE de 23.07.84), l'Orde de 6 de juliol de 1984 (BOE de 23.07.84), l'Orde de 9 de març de 1994 (BOE de 21.03.94), l'Orde de 29 de maig de 1998 (BOE d'11.06.98), així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir subministraments flexibles i segurs.  
Setena. En l'execució del projecte el peticionari haurà de tindre en compte les condicions imposades pels organismes afectats.  
Huitena. Les instal·lacions s'hauran d'executar segons els terminis establits en la planificació d'execució d'instal·lacions, comptadorss a partir del dia següent de la recepció d'esta resolució.  
Novena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Deu. La present autorització s'atorga sense perjuí de tercers i es deixaran fora de perill els drets particulars.  
Onze. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Dotze. La present autorització entrarà en vigor l'endemà de la data la seua notificació.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ de Colom núm. 1, 4a, 46064 València), en el termini d'un mes, comptador a partir del dia següent a aquell en què tinga lloc la notificació de la present, de conformitat amb el que disposen els articles 114 i 115 de la Llei 4/99, de 13 de gener, de modificació de la Llei 30/92, de 26 de novembre, de Règim Jurídic i del Procediment Administratiu Comú.  
Castelló, 26 de juny de 2006.. El cap del Servici Territorial d'Energia: Leopoldo Igual Díaz-Teran.